[{"text_idx": "#000001", "text": "Disgrifiad o\u2019r llun, Ken Pisi yn croesi i roi Northampton ar y blaen"}, {"text_idx": "#000002", "text": "Roedd rhaid i'r Scarlets setlo am bwynt bonws yn unig wrth iddyn nhw gael eu trechu gan Northampton yn eu ge\u0302m agoriadol yng Nghwpan Pencampwyr Ewrop."}, {"text_idx": "#000003", "text": "Fe aeth y ti\u0302m cartref ar y blaen o gais Ken Pisi, cyn i'r Scarlets ymateb gyda dwy gic gosb gan Steve Shingler cyn hanner amser."}, {"text_idx": "#000004", "text": "Fe wnaeth y maswr Gareth Davies groesi'r gwyngalch ar o\u0302l yr egwyl i roi'r fantais i'r ymwelwyr."}, {"text_idx": "#000005", "text": "Ond fe sgoriodd Alex Waller gais ac ychwanegodd JJ Hanrahan gic gosb i sicrhau'r fuddugoliaeth i Northampton - oedd wedi gorfod chwarae 20 munud gyda 14 o chwaraewyr."}]